Мартиросян Гарик Юриян хва

Мартиросян Гарик Юриян хва (1974 йисан 13 февралдиз, Ереван) — Урусатдин шоумен, хъуьруьнар ийидай артист, телевидениядин передачаяр тухудай ва передачаяр туькӀуьрдай кас, КВН-дин актёр.

ТНТ каналда физвай Comedy Club-дин регьбер ва «резидент» я.

Comedy Clubди хкудзавай «Наша Russia» ва «Смех без правил» лугьудай передачайрин продюсер. «Лига наций» лугьудай проектдин автор ва «Шоу Ньюс» проектдин продюсер.

 Уьмуьрдин рехъ 
1974 йисан 13-лагьай февралдиз Ереванда дидедиз хьана. 13-лагьай число хъсан югъ туш лугьуз, адан диде-бубайри хайи югъ 14-лагьай февраль кхьиз туна. ГьакӀ хьайила ада вичин хайи югъ кьве юкъуз сувар ийизва«Комсомольская правда» // Гарик Мартиросян: «Спасибо родителям, день рождения праздную дважды!».

Хзанда Гарикалай гъейри мад са аял ава — стха Левон. Музыкадин мектебда писдиз тухайвиляй, ам анай акъудна. Гуьгъуьнлай ада вичиз гьикӀ хьайитӀани роялдал, гитарадал далдамрал къугъваз чирна ва вичи музыка кхьиз башламишна.

Мектеб кӀелна куьтягьайдалай кьулухъ, Мартиросяна кӀелна Еревандин гьукуматдин медицинадин университетда невропатолог — психотерапевт жедай хиляй.nВичин пеше гьикьван бегенмиш жезвайтӀани, ада тек са пуд йисуз кӀвалахна/ Адан гележег тир — Еревандин университетдин КВН-дин команда «ЦӀийи эрменияр».

1993-2002-лагьай йисара «ЦӀийи эрменияр» КВН-дин командадин иштиракчи (1997-лагьай йисалай — капитан), КВН- 1997 — чемпион, «СССР-дин кӀватӀал» командадин член, Игорь Угольниковахъ галаз санал «Добрый вечер» программада кӀвалахна, гьакӀни «Утомленные солнцем» командадихъ авторрин кӀватӀалда иштираквал авуна.

2004-лагьай йисуз И.Харламовахъ ва П.Сибагатуллинадихъ галаз «Угадай мелодия» передачада иштираквал авуна ва пуд лагьай дережадай акъатна.

2005-лагьай йисалай эгечӀна — «ЦӀийи эрменияр» командадай тир дустар Артур Тумасянахъ, Артур Джанибекянахъ, Артак Гаспарянахъ ва Арташес Саркисянахъ галаз санал проект Comedy Club бинедал эцигна.

2006-лагьай йис — Первый каналда фейи «Кьве гъед» лугьудай передачада Лариса Долинадихъ галаз санал сад лагьай чка кьуна.

2006 йисан 4-лагьай ноябрдилай 2011 йисан 14-лагьай октябрдалди — «Наша Russia» шоудин сопродюсер ва соавтор.

2007-лагьай йисуз — Первый каналда фейи «Минута славы» шоу кьве сезонда тухвана.

2007 йисан декабрдиз — Павел Воляди кхьизвай «Респект и уважуха» альбомда иштираквал авуна.

2008-2012-лагьай йисарра ва 2017 йисуз «Первый каналда» фейи «Прожекторперисхилтон» передача тухвана.

2008-лагьай йисуз — 2010 йисан 21-лагьай январдиз акъатай «Наша Russia. Яйца судьбы» кинодин продюсер ва сценариядин автор.

2017 йисуз — «Россия-1» телеканалда фейи «Главная сцена» музыкадин проектдин сифтегьан сезон кьиле тухвана.

2016 йисан гатфариз — «Россия — 1» каналда физвай «Танцы со звездами» проектдин 10-лагьай сезондин ведущий хьанаHello! — "Танцы со звездами 2016": подробности десятого сезона и впечатления участников .

2018 йисан 1-лагьай апрелдиз — ТНТ телеканалда фейи махсус хсуси «Мартиросян Official» передача тухвана.

2019 йисан 6-лагьай октябрдилай башламишна — «Щас спою» конкурсдин ведущий тир.

2020 йисан мартдилай гатӀумна — «Маска» лугьудай музыкадин шоудин жюридин член (НТВ)Маска // Передачи телекомпании НТВ.

 Баянар 

 ЭлячӀунар 

Категория:Ереванда дидедиз хьанвайбур Категория:Еревандин гьукуматдин медицинадин университет акьалтӀарнавайбур Категория:КВН-дин Лап вини лигадин чемпионар Категория:Урусатдин актерар Категория:Эрменистандин актерар